text: মাহবুব হোসেন একজন বাংলাদেশি সরকারি কর্মকর্তা যিনি ৩১ ডিসেম্বর ২০১৯ থেকে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের সচিব (মাধ্যমিক ও উচ্চ শিক্ষা বিভাগ) হিসেবে দায়িত্ব পালন করছেন। এর আগে তিনি স্থানীয় সরকার বিভাগের অতিরিক্ত সচিব হিসেবে কর্মরত ছিলেন।
  
  জন্ম ও প্রাথমিক জীবন
  মাহবুব হোসেন ১৪ অক্টোবর ১৯৬৪ সালে বরিশাল জেলার মুলাদি উপজেলায় জন্মগ্রহণ করেন। তার পিতা মোঃ আব্দুল হাকিম খান ও মাতার নাম বেগম মেহেরুন্নেসা। স্ত্রীর নাম দীনা হক। তিনি দুই পুত্র সন্তানের জনক। 
  
  তিনি ঢাকা বিশ্ববিদ্যালয় থেকে সমাজবিজ্ঞানে স্নাতক এবং স্নাতকোত্তর ডিগ্রি লাভ করেন। তিনি উত্তর লন্ডন বিশ্ববিদ্যালয় হতে ২০০১ সালে এমবিএ ও মেলবোর্ন বিশ্ববিদ্যালয়  হতে ২০০৭ সালে  জেন্ডার  স্ট্যাডিজে এমএ ডিগ্রি অর্জন করেন।
  
  কর্মজীবন 
  মাহবুব হোসেন ১৯৮৯ সালে বাংলাদেশ সিভিল সার্ভিস (প্রশাসন) ক্যাডারে যোগদান করে প্রশাসনের বিভিন্ন পদে দায়িত্ব পালন করেছেন। তিনি তিন মন্ত্রণালয়ের সচিবের একান্ত সচিব, প্রতিমন্ত্রীর একান্ত সচিব, উপসচিব, যুগ্মসচিব হিসেবে দায়িত্ব পালন করেন।
  
  তিনি ৩১ ডিসেম্বর ২০১৯ থেকে গণপ্রজাতন্ত্রী বাংলাদেশ সরকারের শিক্ষা মন্ত্রণালয়ের সচিব (মাধ্যমিক ও উচ্চ শিক্ষা বিভাগ) হিসেবে দায়িত্ব পালন করছেন। এর আগে তিনি স্থানীয় সরকার বিভাগের অতিরিক্ত সচিব হিসেবে কর্মরত ছিলেন।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬৪-এ জন্ম
  বিষয়শ্রেণী:বরিশাল জেলার ব্যক্তি
  বিষয়শ্রেণী:বাংলাদেশের সচিব
title: মাহবুব হোসেন